ایران کو پابندیوں کی پرواہ نہیں

اسلامی جمہوریہ ایران کی قومی سلامتی اور پارلیمنٹ کے امور میں خارجہ پالیسی کمیشن کے سربراہ نے کہا ہے کہ ایران کو پابندیوں کی پرواہ نہیں اور وہ اپنی خارجہ، علاقائی اور عالمی پالیسیوں پر عمل پیرا ہے۔

خبر کا کوڈ: 1930

تاریخ: 23 July 2018 - 13:29

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کی قومی سلامتی اور پارلیمنٹ کے امور میں خارجہ پالیسی کمیشن کے سربراہ حشمت الله فلاحت پیشه نے کہا ہے کہ تسلط پسند طاقتوں اور امریکہ کے علاوہ دنیا کے تمام ممالک کے ساتھ ایران کے اچھے تعلقات ہیں۔

حشمت الله فلاحت پیشه نے ایران کے خلاف مالیاتی ایکشن ٹاسک فورس ( FATF ) کے سربراہ کو پابندیوں پر عمل در آمد کرانے کا ٹاسک دیئے جانے کی جانب اشارہ کرتے ہوئے کہا کہ امریکی حکام اس کوشش میں ہیں کہ امریکی پابندیوں کو عالمی سطح کی پابندیوں کے طور پر پیش کریں اور اس کیلئے وہ ہر فورم کو استعمال کررہے ہیں۔

ایران کی قومی سلامتی اور پارلیمنٹ کے امور میں خارجہ پالیسی کمیشن کے سربراہ کا کہنا تھا کہ ایران ( FATF ) کے ساتھ  تہران کے مفادات کے دائرے میں تعاون کرے گا۔

پیغام کا اختتام/